31/03/2014 | Administración LocalMunicipal
Negreira
Aprobación definitiva e publicación do texto íntegro da Ordenanza reguladora dos servizos de transporte público urbano en automóbiles de turismo

ANUNCIO O Pleno da Corporación, celebrado con data de 13 de marzo de 2014, aprobou definitivamente a Ordenanza reguladora dos servizos de transporte público urbano en automóbiles de turismo, despois de resolver as reclamacións presentadas contra a mesma. En consecuencia publícase a continuación o texto íntegro da mencionada Ordenanza. ORDENANZA REGULADORA DOS SERVIZOS DE TRANSPORTE PÚBLICO URBANO EN AUTOMÓBILES DE TURISMO CAPÍTULO I Normas xerais Artigo 1.–Ámbito de aplicación. A presente Ordenanza será de aplicación aos transportes públicos urbanos de viaxeiros realizados en automóbiles de turismo. CAPÍTULO II Licenzas municipais de taxi Artigo 2.–Esixencia de licenza municipal. Para a realización de servizos de transporte público urbano de viaxeiros en automóbiles de turismo, será preciso obter previamente a licenza municipal que habilite para a súa prestación. Artigo 3.–Denominación da licenza municipal. As licenzas municipais para a prestación de servizos de transporte urbano en automóbiles de turismo corresponderán a unha categoría única, denominándose licenzas de taxi. Artigo 4.–Referencia da licenza a un vehículo concreto. As licenzas de taxi habilitarán para a realización de transporte urbano cun vehículo concreto, cuxa identificación deberá figurar nas mesmas. Artigo 5.–Competencia para o outorgamento da licenza. A competencia para o outorgamento das licenzas de taxi corresponderá á Alcaldía. Artigo 6.–Ámbito das licenzas de taxi. Na aplicación do disposto no artigo 4 da Lei 4/2013, do 30 de maio, de transporte público de persoas en vehículos de turismo de Galicia, as licenzas de taxi únicamente habilitarán para realizar servizos urbanos. A estos efectos considerarase que teñen tal carácter os que se presten íntegramente dentro do correspondente termo municipal. Para efectuar servizos interurbanos será preciso contar coa correspondente autorización interurbana de taxi outorgada pola Dirección Xeral competente en materia de transportes da Xunta de Galicia. Artigo 7.–Réxime de outorgamento das licenzas. O outorgamento das licenzas de taxi arbitrarase conforme ás regras establecidas nos artigos seguintes e virá determinado, en todo caso, pola necesidade e conveniencia do servizo a prestar ó público, polo alcance do umbral mínimo de calidade e sustentabilidade na súa explotación e polo continxentamento do número de licenzas, consonte ó disposto polos artigos 6 e ss. da Lei 4/2013, do 30 de maio, de transporte público de persoas en vehículos de turismo de Galicia. Artigo 8.–Requisitos para a obtención de licenzas. Para a obtención de licenzas municipais de taxi será necesario acreditar ante o órgano competente o cumprimento dos seguintes requisitos. a) Ter nacionalidade española ou dun Estado membro da Unión Europea ou doutro país extranxeiro no que, en virtude de acordos, tratados ou convenios internacionais subscritos por España, non sexa esixible o requisito da nacionalidade ou contar coas autorizacións ou permisos de traballo que, de conformidade co disposto na lexislación sobre dereitos e libertades dos extranxeiros en España, resulten suficientes para a realización da actividade de transporte no seu propio nome. b) Acreditar a titularidade do vehículo de turismo en calquer réxime de utilización xurídicamente válido. c) Xustificar o cumprimento das obrigas de carácter fiscal, laboral e social establecidas pola lexislación vixente. d) Acreditar o cumprimento dos requerimentos técnicos do vehículo de turismo que utilicen para a realización do transporte que sexan esixibles pola normativa vixente. e) Ter cuberta a responsabilidade civil polos danos que puideran ocasionarse na prestación do servizo, según o disposto na normativa vixente. Artigo 9.–Documentación das solicitudes de licenza. Para a obtención da licenza de taxi será necesaria a presentación da correspondente solicitude, acompañada de orixinal ou fotocopia cotexada dos seguinte documentos: a) Documento nacional de identidade en vigor do solicitante ou, cando éste fose extranxeiro, documento de identificación que surta efectos equivalentes no seu país de orixe ou pasaporte, así como, en todo caso, acreditación de atoparse en posesión do correspondente número de identificación fiscal. Cando o solicitante fora unha persoa xurídica deberá presentar o documento de constitución, debidamente inscrito no Rexistro Mercantil ou outro que corresponda, e a tarxeta de identificación fiscal. b) Carné de conducir tipo B máis autorización BPT. c) Certificación xustificativa de inexistencia de débedas co Concello así como coa Axencia Tributaria e a Tesourería Xeral da Seguridade Social d) Declaración xurada de non ter sido inhabilitado/a para o exercicio da profesión de taxista. e) Calquer outra documentación que se considere necesaria para acreditar o cumprimento dos requisitos sinalados na presente Ordenanza, así como os extremos declarados para a obtención de puntuación na baremación de méritos. Artigo 10.–Prazo de validez das licenzas. As licenzas municipais de taxi outorgaranse sen limitación específica de prazo de validez, se ben ésta quedará condicionada, no seu caso, ó establecido pola presente Ordenanza, de conformidade co previsto no artigo seguinte. Artigo 11.–Comprobación das condicións das licenzas.1.–O órgano municipal competente poderá establecer as circunstancia e requisitos materiais necesarios para efectuar revisións periódicas, dirixidas a constatar o mantemento das condicións que orixinariamente xustificaron o outorgamento das licenzas e que constitúen requisitos para a súa validez, e daquelas outros que, ainda non sendo esixibles incialmente, resulten de obrigado cumprimento, así como o estado do vehículo e as condicións de prestación do servizo.2.–Se o órgano municipal competente constatare o incumprimento de algún dos requisitos esixidos, requerirá do titular da licenza a súa subsanación inmediata procedendo, de non producirse ésta no prazo concedido ó efecto, á revogación da licenza. Dita revogación adoptarase por Decreto de Alcaldía e non dará lugar a indemnización algunha a favor do titular da solicitude. Artigo 12.–Transmisión das licenzas de taxi. As licenzas de taxi serán transmisibles inter vivos ou mortis causa consonte ó establecido polo artigo 17 da Lei 4/2013, do 30 de maio, de transporte público de persoas en vehículos de turismo de Galicia Artigo 13.–Extinción das licenzas de taxi. As licenzas municipais de taxi extinguiranse polas seguintes causas: a) Renuncia do seu titular ou falecemento sen herdeiros. b) Revogación polo órgano municipal competente, previa tramitación do correspondente expediente, que requerirá en todo caso da audiencia do titular da licenza que se pretenda revogar. Virá en aplicación o artigo 12 da Lei 4/2013, do 30 de maio, de transporte público de persoas en vehículos de turismo de Galicia. c) Procederá declarar caducadas as licenzas de taxi nos casos de incumprimento polo titular das condicións que xustificaron o seu outorgamento, de non producirse o inicio do servizo no suposto de que a licenza de taxi estiviese suspendida, pola falta de dedicación á actividade do seu titular cando esta fora esixible ou pola obtención, xestión ou explotación da licenza de taxi por calquer forma non prevista pola presente Ordenanza. Artigo 14.–Rexistro municipal de licenzas. O Concello levará un Rexistro das licenzas concedidas, no que se irán anotando as incidencias relativas a súa titularidade, vehículos afectos ás mesmas, infraccións cometidas e sancións impostas, e cantos datos resulten pertinentes para o seu adecuado control. CAPÍTULO III Vehículos afectos ás licenzas de taxi Artigo 15.–Formas de disposición dos vehículos. As licenzas de taxi haberán de referirse a vehículos turismo dos que dispoña o titular daquelas en virtude dalgún dos seguintes títulos: a) Propiedade ou usufructo b) Arrendamento ordinario, financeiro ou “leasing”. Únicamente se considerará que se dan estas circunstancias se o titular da licenza coincide co titular do correspondente permiso de circulación e no mesmo non constan outras persoas como cotitulares do vehículo. Artigo 16.–Habilitación para circular. Os vehículos aos que teñan que referirse as licenzas haberán de cumprir, en todo caso, os seguintes requisitos: a) Estar matriculados e habilitados para circular. A tal efecto, poderase considerar que os vehículos que circulen amparados temporalmente polos permisos e placas especiais a que fai referencia o Regulamento Xeral de Vehículos, cumpren este requisito soamente cando hubieran pasado a correspondente inspección técnica de vehículos e obtido o oportuno certificado. b) Estar vixente a última inspección técnica periódica que legalmente lles corresponda. Artigo 17.–Número de prazas. Como regla xeral o número de prazas dos vehículos ós que teñan que referirse as licenzas de taxi non poderá ser inferior a cinco nin superior a sete incluida a do conductor, debendo figurar esta capacidade máxima tanto no permiso de circulación como no certificado de características do vehículo. Artigo 18.–Outras características dos vehículos.1. Os vehículos ós que se teñan que referir as licenzas deberán estar clasificados como turismo, e constar tal denominación na súa correspondente ficha de características técnicas, presentando en todo caso as seguintes características: a) Carrocería pechada con portas de fácil acceso e funcionamento que facilite a manobra con suavidade. b) Dimensións e características do habitáculo interior e dos asentos imprescindibles para proporcionar ó usuario a seguridade e comodidade propias deste tipo de servizo c) Ventaíñas provistas de lunas transparentes e inastillables en tódalas portas e na parte posterior do vehículo, de xeito que se consiga maior visibilidade, luminosidade e ventilación posibles. As situadas nas portas deben resultar accionables a vontade do usuario. d) Alumeado eléctrico interior que permita en horas nocturnas a perfecta visibilidade do cadro de mandos, do taxímetro e de tódolos elementos de control do vehículo, e que proporcione iluminación suficiente do habitáculo para facilitar o cambio de moeda. e) Cilindrada e prestacións técnicas idóneas que garantan unha correcta conducción e unha adecuada prestación do servizo. f) Dispositivos de calefacción e aire acondicionado. g) Dotación de extintor de incendios. O Concello poderá esixir, ademais, outras características que estime convintes, así como a instalación daqueles dispositivos de seguridade ou sistemas de comunicación que considere precisos.2.–Dentro do conxunto de marcas e modelos de vehículos homologados polo órgano competente en materia de industria, o Concello, previa consulta ós titulares de licenzas, poderá determinar aquel ou aqueles que estime máis idóneos en función das necesidades da poboación usuaria e das condicións económicas de ditos titulares. Artigo 19.–Modificación das características dos vehículos. Para realizar modificacións nos vehículos ós que esté referida unha licenza de taxi, que afecten a calqueira das características enumeradas no artigo anterior, requerirase autorización do órgano municipal competente para o outorgamento da licenza, o cal, se o considera procedente, confirmará a validez da mesma modificando os datos expresados nela, a fin de adecualos á modificación operada no vehículo. Dita confirmación estará en todo caso subordinada a que a modificación tivera sido previamente autorizada polos órganos competentes en materia de industria e tráfico. Artigo 20.–Pintura e distintivos dos vehículos. Os vehículos que prestan o servizo de taxi deberán levar fixado, mediante adhesivos de vinilo, nas portas dianteiras o escudo municipal e a palabra taxi, xunto ó número de licenza, En todo caso, o número de licenza a que se atope afecto levarase en lugar visible do interior, nunha placa con dito número e coa indicación do número de prazas autorizado, todo elo conforme ás normas que a tal efecto estableza o Concello. Artigo 21.–Publicidade. Con suxección á lexislación vixente en materia de tráfico e seguridade vial e á normativa xeral de publicidade, o Concello poderá autorizar ós titulares das licenzas para contratar e colocar anuncios publicitarios tanto no interior como no exterior do vehículo, sempre que se conserve a estética deste, non se impida a visibilidade nin se xere risco algún, e non se atente contra a imaxe do sector. Artigo 22.–Taxímetro. Con carácter xeral, os vehículos ós que se adscriban as licenzas de taxi poderán ir provistos de aparato taxímetro. O taxímetro que se instale deberá permitir en tódolos recorridos a aplicación das tarifas vixentes e a súa visualización e estará situado sobre o salpicadeiro do vehículo, no seu tercio central, debendo iluminarse ao entrar en funcionamento, de forma que en todo momento resulte posible para o viaxeiro a lectura do importe do servizo. O taxímetro deberá estar debidamente comprobado e precintado polo órgano administrativo competente. Artigo 23.–Mamparas de seguridade. A instalación de mamparas de seguridade nos vehículos requerirá a expresa autorización do órgano competente. Só se permitirá a instalación de mamparas homologadas, debendo contar en todo caso con dispositivos para efectuar o pagamento dos servizos desde o interior do vehículo, e para a comunicación entre os usuarios e o conductor. Artigo 24.–Substitución dos vehículos afectos ás licenzas de taxi. O vehículo afecto a unha licenza poderá substituirse por outro, cando así o autorice o órgano municipal competente, mediante a referencia da licenza ó novo vehículo. Só se autorizará a substitución cando o vehículo substituto cumpra os requisitos previstos neste capítulo e non rebase a antigüedade de dous anos, contados desde a primeira matriculación. En todo caso, non poderá superar a antigüidade do vehículo substituido. Ditos extremos xustificaranse mediante a presentación dos documentos seguintes: a) Permiso de circulación do vehículo ao que se vaia referir a licenza, expedido a nome do solicitante, salvo que se dispuxera do mesmo en virtude do arrendamento ordinario. Neste último suposto haberá de presentarse permiso de circulación a nome da empresa arrendadora, acompañado do correspondente contrato de arrendamento no que conste, a lo menos, o seu prazo de duración, a identificación da empresa arrendadora e o seu número de autorización para arrendar, e os datos do vehículo. b) Ficha de características técnicas do vehículo, na que conste a vixencia da inspección periódica esixible ou, no seu defecto, certificación acreditativa de tal extremo. c) Xustificante de ter cuberta a súa responsabilidade civil polos danos que se causen con ocasión do transporte. A desvinculación do vehículo substituido respecto da licenza e a referencia desta ao substituto deberán ser simultáneas. CAPÍTULO IV Condicións de prestación dos servizos de transporte urbano en automóbiles de turismo Artigo 25.–Exercicio da actividade.1. As persoas que obteñan licenzas de taxi deberán iniciar a prestación do servizo no prazo máximo de sesenta días naturais, contados desde a data de concesión das mesmas. No caso de non poder iniciar o exercicio da actividade no prazo establecido no parágrafo anterior por causa de forza maior, o órgano municipal competente poderá outorgar unha prórroga, previa solicitude debidamente xustificada do interesado, que deberá ser realizada antes de vencer dito prazo.2. Unha vez iniciada a prestación do servizo, os titulares de licenzas non poderán deixar de prestalo sen causa xustificada durante períodos superiores a trinta días consecutivos, ou sesenta alternos no transcurso de un ano. En todo caso se considerarán xustificadas as interrupcións do servizo durante o tempo no que a licenza se atope en situación de suspensión temporal ou excedencia de acordo co previsto nos artigos seguintes, ou que sexan consecuencia dos descansos a que fai referencia o artigo 32 desta ordenanza Artigo 26.–Suspensión temporal. Nos supostos de enfermidade, accidente, avaría do vehículo ou, en xeral, calquer circunstancia que impida a continuidade na prestación do servizo polo prazo superior ao establecido no apartado 2 do artigo anterior, os municipios poderán autorizar a suspensión temporal da licenza, por prazo máximo de dous anos e nas condicións que se establezan polos mesmos, previa solicitude xustificada do seu titular. Artigo 27.–Contratación do servizo. Os servizos de transporte público urbano en automóbiles de turismo deberanse realizar, como regla xeral, mediante a contratación global da capacidade total do vehículo. Non obstante, previo informe das asociacións representativas dos titulares de licenzas e dos usuarios e consumidores con implantación no seu territorio, e do órgano competente en materia de transportes da Comunidade de Galicia, poderase regular a posibilidade de contratación por praza con pago individual, ben con carácter xeral ou ben restrinxida a determinados supostos especiais. Artigo 28.–Tarifas.1. O réxime tarifario aplicable ós servizos de transporte público urbano en automóbiles de turismo será aprobado polo Pleno do Concello previa audiencia do Consello Galego de Transportes.2. As tarifas aprobadas serán, en todo caso, de obrigada observancia para os titulares das licenzas, os conductores dos vehículos e os usuarios. En ningún caso, calquera que sexa o servizo realizado, poderase esixir o pago de suplementos que non estén contemplados no cadro tarifario vixente. Artigo 29.–Paradas.1. O municipio, previo informe das asociacións representativas dos titulares de licenzas e dos usuarios e consumidores con implantación no territorio, poderá establecer puntos específicos de parada, nos que os vehículos taxi poderán estacionar á espera de pasaxeiros. Poderán determinar, igualmente, o número máximo de vehículos que podan concurrir simultáneamente a cada punto de parada e a forma na que deben estacionar.2. Os vehículos en circulación non poderán tomar viaxeiros a menos de 100 metros dos puntos de parada establecidos Artigo 30.–Obrigatoriedade de determinados servizos. Previo informe das asociacións representativas dos titulares de licenzas e dos usuarios e consumidores con implantación no territorio, poderase establecer a obriga de prestar servizos en certas áreas, zonas ou paradas de xeito permanente ou a determinadas horas do día, debendo neste suposto fixar as oportunas regras de coordinación entre os titulares de licenzas de acordo con criterios de equidade, que permitan asegurar a efectiva prestación de tales servizos. Artigo 31.–Coordinación de descansos.1. Poderase establecer, previo informe das asociacións representativas dos titulares de licenzas e das centrais sindicais con implantación no territorio, regras de coordinación, de obrigada observancia, determinando os períodos nos que os distintos titulares de licenzas deban interrompir a prestación de servizo por razóns de regulación da oferta ou, en xeral, de ordenación do transporte.2. Asímesm, poderase establecer, con suxeción á lexislación laboral e da Seguridade Social que resulte de aplicación, regras de organización en materia de horarios, calendarios, descansos e vacacións, ós efectos de asegurar a continuidade do servizo e regular convenientemente a súa oferta. Artigo 32.–Documentación a bordo do vehículo.1. Durante a realización dos servizos regulados nesta Ordenanza deberase levar a bordo do vehículo os seguintes documentos: a) Licenza de taxi referida ó vehículo. b) Permiso de circulación do vehículo e ficha de características do mesmo na que conste en vigor a inspección técnica periódica. c) Póliza e xustificante de pago do seguro de responsabilidade civil. d) Permiso de conducir do conductor do vehículo. e) Libro de reclamacións axustado ó disposto na normativa sobre documentos de control. f) Un exemplar da Ordenanza municipal reguladora do servizo. g) Direccións e emprazamentos de centro de saúde, postos de policía local e garda civil, e demais servizos de urxencia. h) Plano e rueiro da localidade. i) Se o vehículo non dispón de impresora para confección de tiques, talonario de recibos do importe dos servizos realizados, que serán expedidos a solicitude dos usuarios. O modelo de recibo deberá ser autorizado polo municipio. j) Un exemplar da tarifa vixente. k) Calquer outro documento que se determine en desenvolvemento da presente Ordenanza. Deberá mostrarse, ademais, no interior do vehículo e en lugar visible para os usuarios, o correspondente cadro de tarifas, axustado ó modelo aprobado polo municipio, no que se recollan tódolos suplementos e tarifas específicas que, no seu caso, proceda aplicar a determinados servizos.2. Os documentos indicados no punto anterior deberán ser exhibidos polo conductor ós inspectores de transporte e axentes da autoridade, cando fosen requeridos para elo. Artigo 33.–Indicación da situación de disponibilidade do vehículo. Os vehículos de taxi indicarán a súa situación de disponibilidade mediante un cartel visible a través do parabrisas, no que conste a palabra “libre”. Adicionalmente, en horario nocturno e cando a visibilidade sexa reducida, o Concello poderá esixir, en desenvolvemento da presente Ordenanza, a indicación de tal situación mediante unha luz verde sita na parte dianteira do teito do vehículo, ou integrada no módulo luminoso indicador da tarifa si éste é obrigatorio, que deberá ir conectada co taxímetro, para o seu encendido e apagado según a situación de disponibilidade. Artigo 34.–Prestación do servizo.1. Os conductores de vehículo taxi a quen, estando de servizo, se solicite presencial, telefónicamente ou por calquer outro medio a realización dun transporte de viaxeiros, non poderá negarse a prestalo de non mediar algunha das seguintes causas: 1) Que sexan requeridos para transportar un número de persoas superior ó de prazas autorizadas ó vehículo ou se teña de sobrepasar a súa masa máxima autorizada.2) Que algún dos viaxeiros se atope en estado de manifesta embriaguez ou intoxicación por estupefacientes, excepto nos casos de perigo grave e inminente para a súa vida ou integridade física.3) Que pola súa natureza ou carácter os bultos, equipaxes, utensilios ou animais que os viaxeiros leven consigo poidan deteriorar ou causar danos no interior do vehículo.4) Que sexan requeridos para prestar servizo por vías intransitables, que ofrezan perigo para a seguridade dos viaxeiros, do conductor ou do vehículo.5) Que sexan requeridos por persoas perseguidas polos corpos e forzas de seguridade.6) Calqueira outras fixadas en desenvolvemento da presente Ordenanza. En todo caso, os conductores deberán xustificar a súa negativa a realizar o transporte ante un axente da autoridade, se son requeridos para elo por quen demandan o seu servizo.2. Os conductores observarán, en calquer caso, un comportamento correcto con cantas persoas soliciten o seu servizo, debendo axudar a subir e baixar do vehículo ós viaxeiros que o necesiten por razóns de idade, minusvalías ou estado de saúde.3. Os conductores cuidarán o seu aspecto persoal e vestirán axeitadamente durante o horario de prestación do servizo, debendo respectar as regras que ó respecto estableza, no seu caso, o desenvolvemento da presente Ordenanza municipal.4. Os titulares de licenzas de taxi manterán as condicións de limpeza e bo estado dos vehículos, tanto interior como exterior, que aseguren unha correcta prestación do servizo.5. Os conductores, ó finalizar cada servizo, revisarán o interior do vehículo co obxecto de comprobar se o usuario olvidou algunha das súas pertenencias no mesmo. De ser así, se pode a devolverá no acto; en caso contrario deberá depositala nas oficinas do Concello, no prazo máximo de 48 horas seguintes ó achado. Artigo 35.–Inicio do servizo e posta en marcha do taxímetro.1. O servizo considerarase iniciado en todo caso no momento e lugar de recollida do usuario, con independencia do medio utilizado para solicitalo.2. O aparato taxímetro entrará en funcionamento ó iniciarse cada servizo. Interromperase a continuidade do contador definitivamente ó finalizar o percorrido, ou provisionalmente durante as paradas provocadas por accidente, avaría, reposición de combustible ou outros motivos non imputables ó usuario. Neste último caso, unha vez resolto o incidente, o taxímetro deberá continuar o cómputo no punto donde o interrompira. As interrupcións provisionais do contador producirán o cambio simultáneo na tarifa reflectida polo indicador luminoso. Artigo 36.–Itinerario do servizo. O conductor deberá seguir o itinerario máis directo, salvo que o viaxeiro exprese a súa vontade de utilizar outro distinto. Non obstante, en aqueles casos nos que por interrupcións do tráfico ou outras causas non sexa posible ou convinte seguir o itinerio máis directo ou o indicado polo usuario, poderá o conductor elexir outro alternativo, poñendoo previamente en coñecemento daquel, que deberá manifestar a súa conformidade Artigo 37.–Equipaxe. Os conductores aceptarán que os viaxeiros transporten consigo maletas ou outros bultos de equipaxe normal, sempre que quepan na baca ou portamaletas do vehículo, non o deterioren e non infrinxan con elo disposicións en vigor. Artigo 38.–Prohibición de fumar. Consonte establece o artigo 7. ñ) da Lei 28/2005, de 26 de decembro, de medidas sanitarias fronte ó tabaquismo e reguladora da venda, o subministro, o consumo e a publicidade dos productos do tabaco modificada pola Lei 42/2010, de 30 de decembro, está prohibido fumar no interior do vehículo. Artigo 39.–Abandono transitorio do vehículo. Cando os viaxeiros abandonen transitoriamente o vehículo e o conductor deba esperar o seu regreso, éste poderá recabar o pago do recorrido efectuado e, adicionalmente, a título de garantía, o importe correspondente a media hora de espera, si ésta se produce en área urbanizada, ou a unha hora se a espera se solicita nun descampado. Agotado este tempo, o conductor poderá considerarse desvinculado de continuar o servizo. Se a espera deber producirse en lugares con estacionamento de duración limitada, o conductor poderá reclamar o importe do servizo efectuado, sen obriga de continuar a prestación. Artigo 40.–Cambio de moeda. Os conductores están obrigados a proporcinar ó usuario cambio de moeda ata a cantidade de 50 euros. Se tivera que abandonar o vehículo para obter moeda fraccionaria en contía inferior a dito importe e fora obrigatorio o uso do taxímetro, procederán a interromper provisionalmente o cómputo deste. Artigo 41.–Accidentes ou avarías. No caso de accidente, avaría ou calquer imprevisto que faga imposible a continuación do servizo, o viaxeiro, que poderá pedir a intervención dun axente da autoridade que constate o sucedido, deberá aboar o importe do servizo ata ese momento, descontada do mesmo a contía correspondente a inicio do servizo, no seu caso. O conductor deberá solicitar e pór a disposición do usuario outro vehículo taxi, que comezará a computar o importe do servizo desde o lugar donde se accidentou ou averiou o primeiro. CAPÍTULO V Réxime sancionador Artigo 42.–Regras sobre responsabilidade.1. A responsabilidade administrativa pola infracción das normas reguladoras dos servizos de transporte urbano en automóbiles de turismo corresponderá: a) Nas infraccións cometidas con ocasión da realización de transportes amparados na preceptiva licenza, á persoa física ou xurídica titular desta. b) Nas infraccións cometidas con ocasión de transportes realizados sen a cobertura da correspondente licenza, á persoa física ou xurídica propietaria do vehículo ou titular da actividade. c) Nas infraccións cometidas polos usuarios, e, en xeral, por terceiros que, sen estar comprendidos nos anteriores apartados, realicen actividades que se vexan afectadas polas referidas normas, á persoa física ou xurídica á que vai dirixido o precepto infrinxido ou á que as normas correspondentes atribúan específicamente a responsabilidade.2. A responsabilidade administrativa esixirase ás persoas físicas ou xurídicas a que se refire o apartado anterior, sen prexuizo de que éstas poidan deducir as accións que resulten procedentes contra os conductores ou outras persoas ás que sexan materialmente imputables as infraccións. Artigo 43.–Clases de infraccións. As infraccións das normas reguladoras dos servizos de transporte urbano en automobiles de turismo se clasifican e se sancionan de acordo co réxime sancionador recollido na Lei 4/2013, do 30 de maio, de transporte público de persoas en vehículos de turismo de Galicia. Artigo 44.–Procedemento sancionador.1. A competencia para a imposición das sancións previstas no presente capítulo corresponderá á Alcaldía.2. En relación coa execución das sancións, serán de aplicación as normas específicas que regulamentariamente se establezan, e no non previsto por éstas, as regras xerais contidas na lexislación de procedemento administrativo e no Regulamento Xeral de Recadación.3. O pago das sancións pecuniarias, impostas por resolución definitiva en vía administrativa, será requisito necesario para que proceda a realización do visado así como a autorización administrativa á trasmisión das licenzas.4. Así mesmo, a realización de dito pago de sancións será requisito esixible para que proceda a autorización administrativa á transferencia dos vehículos cos que cometera as infraccións ás que as referidas sancións correspondan. Disposición transitoria primeira. As licenzas municipais de taxi existentes á entrada en vigor desta Ordenanza conservarán a súa validez. Disposición adicional primeira. Os automóbiles de turismo que na actualidade contan con licenza outorgada adaptaranse ó disposto na presente Ordenanza no prazo de un ano, a contar desde a súa entrada en vigor, excepto no referente ó número de prazas do taxi, en cuxo caso a validez da licenza actual será de cinco anos desde a data de outorgamento. Entre tanto, continuarán vixentes as condicións que non se opoñan ó disposto na mesma. Disposición final primeira. Autorízase á Alcaldía a ditar cantas disposicións resulten necesarias para o desenvolvemento e execución da presente Ordenanza. Disposición final segunda. A presente Ordenanza entrará en vigor ó día seguinte da súa publicación no Boletín Oficial da Provincia da Coruña. Negreira, 17 de marzo de 2014. Alcalde-presidente Juan J. Rey Maceira